stanford-oval/wikipedia huggingface dataset:
היסטוריה של נבחרת ישראל בכדורסל
העשור הראשון של המאה ה-21 > אליפות אירופה בכדורסל 2007 > מוקדמות

בטורניר המוקדמות, שנערך בשיטת בית וחוץ, שובצה ישראל לבית ב יחד עם נבחרות בוסניה והרצגובינה, מקדוניה ופורטוגל, כאשר הראשונה מעפילה לטורניר הגמר וכן שתי הנבחרות בעלות המאזן הטוב ביותר מהמקום השני מבין ארבעת בתי המוקדמות. יתר הנבחרות ישתתפו בטורניר ההזדמנות האחרונה ממנו תעפיל נבחרת אחת נוספת לטורניר הגמר.
טורניר המוקדמות עבור נבחרת ישראל היה גרוע אף יותר מטורניר המוקדמות הקודם. היא פתחה בניצחון ביתי על בוסניה והרצגובינה 81:88, אך בהמשך הפסידה שלושה משחקים רצופים במקדוניה 90:87, בבית מול פורטוגל 67:61 ובבוסניה והרצגובינה 85:63. לאחר מכן ניצחה ישראל בבית את מקדוניה 70:83, אך סיימה בתבוסה בפורטוגל 69:49 וסיימה במקום האחרון בבית. ישראל עברה לטורניר ההזדמנות האחרונה בפעם השנייה ברציפות
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| פורטוגל פורטוגל | 10 | 4 | 2 | 462 | 447 | 15+ |
| מקדוניה מקדוניה | 9 | 3 | 3 | 486 | 493 | 7- |
| בוסניה והרצגובינהבוסניה והרצגובינה | 9 | 3 | 3 | 482 | 459 | 23+ |
| ישראל ישראל | 8 | 2 | 4 | 431 | 462 | 31- |
בשלב הראשון של טורניר ההזדמנות האחרונה, שנערך בשיטת בית וחוץ, שובצה ישראל לבית ג יחד עם נבחרות דנמרק, אוקראינה ובלגיה, כאשר הראשונה בבית מעפילה לשלב הבא והאחרונה בבית יורדת למשחקי ההישרדות בדרג א.
ישראל פתחה בניצחון חוץ על דנמרק 60:72. לאחר מכן גברה בבית על אוקראינה 73:81 וסיימה את משחקי הסיבוב הראשון בניצחון ביתי חשוב על בלגיה 66:85. ישראל פתחה את הסיבוב השני בניצחון ביתי על דנמרק 76:105 ולאחר מכן ניצחה באוקראינה 63:68. במשחק האחרון התארחה ישראל בבלגיה כאשר לבלגיה נקודה פחות מישראל. בזכות הניצחון של ישראל במשחק הקודם ביניהן, יכלה ישראל להפסיד בפער של עד 19 נקודות ועדיין להעפיל לשלב הבא. ישראל הפסידה 83:74 והעפילה לשלב הסופי של טורניר ההזדמנות האחרונה מהמקום הראשון בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| ישראל ישראל | 11 | 5 | 1 | 485 | 421 | 64+ |
| בלגיה בלגיה | 11 | 5 | 1 | 442 | 400 | 42+ |
| אוקראינה אוקראינה | 7 | 1 | 5 | 409 | 445 | 36- |
| דנמרקדנמרק | 7 | 1 | 5 | 417 | 487 | 70- |
בשלב השני והאחרון של טורניר ההזדמנות האחרונה, שנערך במנורקה, ספרד התמודדה ישראל מול נבחרות בוסניה והרצגובינה ומקדוניה (מולן התמודדה גם בטורניר המוקדמות), כאשר הראשונה בבית מעפילה לטורניר הגמר.
ישראל ניצחה את בוסניה והרצגובינה 60:67 והתמודדה מול מקדוניה במשחק שהמנצחת בו תעפיל לטורניר הגמר. ישראל ניצחה 87:92 והעפילה לטורניר הגמר מהמקום הראשון בבית. זו הייתה הפעם השנייה ברציפות בה ישראל מעפילה לטורניר הגמר דרך טורניר ההזדמנות האחרונה.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| ישראל ישראל | 4 | 2 | 0 | 159 | 147 | 12+ |
| מקדוניה מקדוניה | 3 | 1 | 1 | 160 | 155 | 5+ |
| בוסניה והרצגובינהבוסניה והרצגובינה | 2 | 0 | 2 | 123 | 140 | 17- |
מאזנה הכללי של הנבחרת בטורניר המוקדמות היה תשעה ניצחונות וחמישה הפסדים.
העשור הראשון של המאה ה-21 > אליפות אירופה בכדורסל 2007 > טורניר הגמר

ישראל שובצה לבית ב באליפות שנערכה בספרד יחד עם נבחרות יוון, רוסיה וסרביה, כאשר שלוש הראשונות מעפילות לשלב הבא. ישראל פתחה בהפסד ליוון 66:76 ובתבוסה לרוסיה 90:56. במשחק האחרון התמודדה ישראל מול סרביה, כאשר המנצחת מעפילה לשלב הבא. ישראל ניצחה 83:87, כאשר יניב גרין קולע 26 נקודות וקולט 12 ריבאונדים, והעפילה לשלב הבא מהמקום השלישי בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| רוסיה רוסיה | 6 | 3 | 0 | 224 | 174 | 50+ |
| יוון יוון | 5 | 2 | 1 | 197 | 194 | 3+ |
| ישראלישראל | 4 | 1 | 2 | 209 | 249 | 40- |
| סרביה סרביה | 3 | 0 | 3 | 215 | 228 | 13- |
בשלב השני שובצו ישראל, רוסיה ויוון (שתוצאות המשחקים ביניהן נחשבו גם לשלב זה) יחד עם נבחרות קרואטיה, פורטוגל וספרד, כאשר ארבע הראשונות מעפילות לרבע הגמר.
ישראל פתחה בניצחון על קרואטיה 75:80, כאשר יניב גרין קולע 17 נקודות וקולט 16 ריבאונדים, אולם לאחר מכן הפסידה במפתיע לפורטוגל 94:85. במשחקה האחרון הייתה זקוקה ישראל לניצחון על ספרד על מנת להעפיל לרבע הגמר, אולם היא הובסה 99:73, סיימה במקום השישי והאחרון בבית ובמקום ה-11 בטורניר.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| ספרד ספרד | 9 | 4 | 1 | 422 | 341 | 81+ |
| רוסיה רוסיה | 9 | 4 | 1 | 381 | 325 | 56+ |
| יוון יוון | 8 | 3 | 2 | 353 | 348 | 5+ |
| קרואטיה קרואטיה | 7 | 2 | 3 | 398 | 396 | 2+ |
| פורטוגל פורטוגל | 6 | 1 | 4 | 350 | 420 | 70- |
| ישראל ישראל | 6 | 1 | 4 | 360 | 434 | 74- |
מאזנה של הנבחרת בטורניר היה שני ניצחונות וארבעה הפסדים.
יותם הלפרין סיים כקלע הבולט של הנבחרת עם 84 נקודות (14 למשחק) וסיים במקום השביעי ברשימת הקלעים של האליפות.
יניב גרין סיים כריבאונדר המצטיין באליפות עם 9.3 למשחק ובמקום הרביעי בחסימות (1.5 למשחק).
מאיר טפירו סיים שני בטבלת האסיסטים עם 5 למשחק ורביעי בחטיפות (עם 1.5 למשחק).
סגל הנבחרת באליפות: דרור חג'ג', מורן רוט, יותם הלפרין, ליאור אליהו, ארז מרקוביץ', ג'רון רוברטס, גיא פניני, מאיר טפירו, מתן נאור, עידו קוז'יקרו, יניב גרין, עמית תמיר.

המאמן: צבי שרף.
העשור הראשון של המאה ה-21 > אליפות אירופה בכדורסל 2009 > מוקדמות

בטורניר המוקדמות, שנערך בשיטת בית וחוץ, שובצה ישראל לבית ד יחד עם נבחרות בריטניה, בוסניה והרצגובינה וצ'כיה, כאשר הראשונה מעפילה לטורניר הגמר וכן שלוש הנבחרות בעלות המאזן הטוב ביותר מהמקום השני מבין ארבעת בתי המוקדמות. אם הנבחרת במקום השני היא הסגנית בעלת המאזן הפחות טוב בין הסגניות, היא תתמודד בטורניר ההזדמנות האחרונה, כמו גם הנבחרת במקום השלישי בבית. הנבחרת האחרונה בבית יורדת למשחקי ההישרדות בדרג א.
בדומה לטורניר הקודם, גם הפעם ישראל פתחה בניצחון ביתי על בריטניה 92:102 ולאחר מכן הפסידה שלוש פעמים ברציפות בבוסניה והרצגובינה 77:71, בצ'כיה 91:70 ובבריטניה 96:86. בשלב זה מצאה עצמה הנבחרת במקום האחרון בבית שמוביל למשחקי ההישרדות. אולם ניצחון ביתי במשחק הבא על בוסניה והרצגובינה 74:88 קבע שניצחון ביתי על צ'כיה במחזור הסיום יעניק לנבחרת את המקום השני בבית, כאשר על ישראל לנסות ולנצח בהפרש גבוה ככל האפשר על מנת לסיים כאחת משלוש הסגניות הטובות בין הבתים. ישראל הביסה את צ'כיה 61:98, סיימה במקום השני בבית והעפילה לטורניר הגמר כסגנית השנייה הטובה מבין הסגניות בזכות יחס סלים עדיף על בולגריה וצרפת.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| בריטניה בריטניה | 10 | 4 | 2 | 504 | 482 | 22+ |
| ישראל ישראל | 9 | 3 | 3 | 515 | 491 | 24+ |
| בוסניה והרצגובינהבוסניה והרצגובינה | 9 | 3 | 3 | 465 | 470 | 5- |
| צ'כיה צ'כיה | 8 | 2 | 4 | 432 | 473 | 41- |
מאזנה הכללי של הנבחרת בטורניר המוקדמות היה שלושה ניצחונות ושלושה הפסדים.
העשור הראשון של המאה ה-21 > אליפות אירופה בכדורסל 2009 > טורניר הגמר

ישראל שובצה לבית א באליפות שנערכה בפולין יחד עם נבחרות קרואטיה, מקדוניה ויוון, כאשר שלוש הראשונות מעפילות לשלב הבא. ישראל הפסידה לקרואטיה 86:79 ולאחר מכן הפסידה גם למקדוניה 82:79 ובכך איבדה סיכוי להעפיל לשלב הבא. במשחקה האחרון חסר החשיבות הובסה ישראל על ידי יוון 106:80 וסיימה במקום האחרון בבית ובמקום ה-14 בטורניר.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| יוון יוון | 6 | 3 | 0 | 268 | 202 | 66+ |
| קרואטיה קרואטיה | 5 | 2 | 1 | 235 | 226 | 9+ |
| מקדוניהמקדוניה | 4 | 1 | 2 | 207 | 246 | 39- |
| ישראל ישראל | 3 | 0 | 3 | 238 | 274 | 36- |
מאזנה של הנבחרת בטורניר היה אפס ניצחונות ושלושה הפסדים. היה זה הטורניר הראשון בו נבחרת ישראל מפסידה בכל משחקיה.
סגל הנבחרת באליפות: מורן רוט, יובל נעימי, גל מקל, רביב לימונד, גיא פניני, יותם הלפרין, טל בורשטיין, ליאור אליהו, משה מזרחי, עידו קוז'יקרו, יניב גרין, עמית תמיר. המאמן: צבי שרף.
העשור השני של המאה ה-21 > אליפות אירופה בכדורסל 2011 > מוקדמות

בטורניר המוקדמות, שנערך בשיטת בית וחוץ, שובצה ישראל לבית א יחד עם נבחרות איטליה, לטביה, פינלנד ומונטנגרו. תחילה נקבע כי הראשונה בבית תעפיל לטורניר הגמר יחד עם שתי הסגניות בעלות המאזן הטוב ביותר מבין שלושת בתי המוקדמות.
ישראל פתחה את משחקיה בניצחון חוץ על איטליה 71:79. לאחר מכן הביסה בבית את לטביה 88:110 והפסידה בפינלנד 84:83. ישראל סיימה את סיבוב המשחקים הראשון בניצחון ביתי על מונטנגרו 73:77.ישראל פתחה את הסיבוב השני בהפסד ביתי לאיטליה 81:76, אך לאחר מכן הביסה בחוץ את לטביה 56:92 וניצחה בבית את פינלנד 71:85. הפסד 79:69 במחזור הסיום במונטנגרו לא מנע מישראל לסיים במקום השני, כסגנית בעלת המאזן השני בטיבו מבין שלושת בתי המוקדמות. עקב כך, העפילה ישראל לטורניר הגמר. עם זאת, מספר ימים לאחר תום משחקי המוקדמות, הוחלט להרחיב את טורניר הגמר ל-24 קבוצות ועקב כך הוחלט שארבע הקבוצות הראשונות בבית יעפילו לטורניר הגמר, בעוד האחרונה תשחק בטורניר נוסף דרכו תוכל לנסות להעפיל אף היא.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| מונטנגרו מונטנגרו | 14 | 6 | 2 | 645 | 561 | 84+ |
| ישראל ישראל | 13 | 5 | 3 | 671 | 603 | 68+ |
| איטליהאיטליה | 13 | 5 | 3 | 630 | 615 | 15+ |
| לטביה לטביה | 11 | 3 | 5 | 636 | 722 | 86- |
| פינלנד פינלנד | 9 | 1 | 7 | 599 | 680 | 81- |
מאזנה הכללי של הנבחרת בטורניר המוקדמות היה חמישה ניצחונות ושלושה הפסדים.
העשור השני של המאה ה-21 > אליפות אירופה בכדורסל 2011 > טורניר הגמר

ישראל שובצה לבית ב באליפות שנערכה בליטא יחד עם נבחרות גרמניה, צרפת, סרביה, לטביה ואיטליה, כאשר שלוש הראשונות מעפילות לשלב הבא. ישראל פתחה בשלושה הפסדים לגרמניה 91:64, צרפת 85:68 וסרביה 89:80. בהמשך ניצחה ישראל את לטביה 88:91 ואת איטליה 95:96 אחרי הארכה וסיימה במקום הרביעי בבית ובמקום ה-16 בטורניר.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| צרפת צרפת | 10 | 5 | 0 | 438 | 391 | 47+ |
| סרביה סרביה | 9 | 4 | 1 | 432 | 386 | 46+ |
| גרמניה גרמניה | 8 | 3 | 2 | 377 | 357 | 20+ |
| ישראל ישראל | 7 | 2 | 3 | 399 | 448 | 49- |
| איטליה איטליה | 6 | 1 | 4 | 380 | 405 | 25- |
| לטביה לטביה | 5 | 0 | 5 | 385 | 424 | 39- |
מאזנה של הנבחרת בטורניר היה שני ניצחונות ושלושה הפסדים.
סגל הנבחרת באליפות: יוגב אוחיון, אפיק ניסים, יובל נעימי, דייוויד בלו, גיא פניני, גל מקל, טל בורשטיין, ליאור אליהו, יותם הלפרין, אלישי כדיר, יניב גרין, אורי קוקיה.

המאמן: אריק שיבק.
העשור השני של המאה ה-21 > אליפות אירופה בכדורסל 2013 > מוקדמות

בטורניר המוקדמות, שנערך בשיטת בית וחוץ, שובצה ישראל לבית א יחד עם נבחרות מונטנגרו, אסטוניה, איסלנד, סלובקיה וסרביה, כאשר שתי הראשונות מעפילות לטורניר הגמר וכן ארבע הנבחרות בעלות המאזן הטוב ביותר מהמקום השלישי מבין ששת בתי המוקדמות. ישראל פתחה את משחקיה בהפסד חוץ למונטנגרו 75:69 ובהפסד ביתי מאכזב לאסטוניה 88:86 אחרי הארכה. בהמשך ניצחה ישראל בחוץ את איסלנד 83:110 ואת סלובקיה 64:82. ישראל סיימה את משחקי הסיבוב הראשון בניצחון ביתי על סרביה 76:89. ישראל פתחה את משחקי הסיבוב השני בהפסד ביתי למונטנגרו 81:76, אך לאחר מכן הביסה בחוץ את אסטוניה 53:84. בהמשך ניצחה ישראל בבית את איסלנד 75:92 ואת סלובקיה 73:106. במשחקה האחרון בסרביה, הצטרכה ישראל ניצחון או הפסד עד 19 נקודות הפרש על מנת לסיים במקום השני. ישראל הפסידה 83:67 והעפילה לטורניר הגמר מהמקום השני בבית, כאשר היא עם אותו מספר נקודות כמו סרביה השלישית ואסטוניה הרביעית, אך עם הפרש סלים עדיף בבית הפנימי מולן.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| מונטנגרו מונטנגרו | 20 | 10 | 0 | 814 | 697 | 117+ |
| ישראל ישראל | 16 | 6 | 4 | 861 | 751 | 110+ |
| סרביה סרביה | 16 | 6 | 4 | 846 | 721 | 125+ |
| אסטוניה אסטוניה | 16 | 6 | 4 | 768 | 761 | 7+ |
| איסלנד איסלנד | 11 | 1 | 9 | 743 | 920 | 177- |
| סלובקיה סלובקיה | 11 | 1 | 9 | 704 | 886 | 182- |
מאזנה הכללי של הנבחרת בטורניר המוקדמות היה שישה ניצחונות וארבעה הפסדים.
העשור השני של המאה ה-21 > אליפות אירופה בכדורסל 2013 > טורניר הגמר

ישראל שובצה לבית א באליפות שנערכה בסלובניה יחד עם נבחרות בריטניה, אוקראינה, צרפת, בלגיה וגרמניה, כאשר שלוש הראשונות מעפילות לשלב הבא.
ישראל פתחה באופן מאכזב את הטורניר עם שלושה הפסדים לבריטניה 75:71 אחרי הארכה, אוקראינה 74:67 וצרפת 82:63. במשחקה הרביעי השיגה ישראל את ניצחונה הראשון בטורניר על בלגיה 69:87 והייתה זקוקה לניצחון על גרמניה במחזור המשחקים האחרון על מנת להעפיל לשלב הבא. אולם ישראל הפסידה לגרמניה 80:76 וסיימה במקום השישי והאחרון בבית ובמקום ה-22 בטורניר.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| צרפת צרפת | 9 | 4 | 1 | 403 | 344 | 59+ |
| אוקראינה אוקראינה | 9 | 4 | 1 | 378 | 352 | 26+ |
| בלגיה בלגיה | 7 | 2 | 3 | 344 | 371 | 27- |
| בריטניה בריטניה | 7 | 2 | 3 | 360 | 396 | 36- |
| גרמניה גרמניה | 7 | 2 | 3 | 390 | 396 | 6- |
| ישראל ישראל | 6 | 1 | 4 | 364 | 380 | 16- |
מאזנה של הנבחרת בטורניר היה ניצחון אחד וארבעה הפסדים.
סגל הנבחרת באליפות: רביב לימונד, אפיק ניסים, ניצן חנוכי, אלכס טיוס, ליאור אליהו, עומרי כספי, גיא פניני, יוגב אוחיון, יותם הלפרין, עידו קוז'יקרו, יניב גרין, אלישי כדיר. המאמן: אריק שיבק.
העשור השני של המאה ה-21 > אליפות אירופה בכדורסל 2015 > מוקדמות

בטורניר המוקדמות, שנערך בשיטת בית וחוץ, שובצה ישראל לבית ב יחד עם נבחרות מונטנגרו, הולנד ובולגריה, כאשר הראשונה מעפילה לטורניר הגמר וכן שש הנבחרות בעלות המאזן הטוב ביותר מהמקום השני מבין שבעת בתי המוקדמות.
משחקי הבית של ישראל התקיימו בקפריסין עם נוכחות קהל דלילה בעקבות מבצע צוק איתן שגרם לחשש לאירוח אירועי ספורט בישראל.
ישראל פתחה את הטורניר בהפסד ביתי למונטנגרו 100:97 אחרי הארכה, אך בהמשך השיגה שלושה ניצחונות חוץ בהולנד 57:66, בבולגריה 84:100 ובמונטנגרו 65:80. ניצחון ביתי על הולנד 60:83 הבטיח לישראל את המקום הראשון בבית והעפלה לטורניר הגמר. ישראל סיימה את טורניר המוקדמות בהפסד ביתי חסר חשיבות לבולגריה 69:61.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| ישראל ישראל | 10 | 4 | 2 | 487 | 435 | 52+ |
| הולנד הולנד | 10 | 4 | 2 | 378 | 374 | 4+ |
| מונטנגרומונטנגרו | 9 | 3 | 3 | 434 | 447 | 13- |
| בולגריה בולגריה | 7 | 1 | 5 | 400 | 443 | 43- |
מאזנה הכללי של הנבחרת בטורניר המוקדמות היה ארבעה ניצחונות ושני הפסדים.
העשור השני של המאה ה-21 > אליפות אירופה בכדורסל 2015 > טורניר הגמר

ישראל שובצה לבית א באליפות שנערכה בצרפת יחד עם נבחרות רוסיה, פינלנד, בוסניה והרצגובינה, פולין וצרפת, כאשר ארבע הראשונות מעפילות לשמינית הגמר.
ישראל פתחה את הטורניר בניצחון על רוסיה 73:76. לאחר מכן ניצחה ישראל את פינלנד 66:79. במשחקה השלישי הפסידה ישראל לבוסניה והרצגובינה 86:84 אחרי הארכה. במשחקה הרביעי ניצחה ישראל את פולין 73:75 והבטיחה את העפלתה לשמינית הגמר. במשחקה האחרון בשלב הבתים הפסידה ישראל לצרפת המארחת 86:61 וסיימה במקום השני בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| צרפת צרפת | 10 | 5 | 0 | 407 | 335 | 72+ |
| ישראל ישראל | 8 | 3 | 2 | 375 | 384 | 9- |
| פולין פולין | 8 | 3 | 2 | 367 | 352 | 15+ |
| פינלנד פינלנד | 7 | 2 | 3 | 387 | 392 | 5- |
| רוסיה רוסיה | 6 | 1 | 4 | 379 | 374 | 5+ |
| בוסניה והרצגובינה בוסניה והרצגובינה | 6 | 1 | 4 | 324 | 402 | 78- |
בשמינית הגמר הובסה ישראל על ידי איטליה 82:52 והודחה מהטורניר. בכך סיימה ישראל במקום העשירי בטורניר.
מאזנה של הנבחרת בטורניר היה שלושה ניצחונות ושלושה הפסדים.
עומרי כספי סיים כקלע הבולט של הנבחרת עם 82 נקודות (16.4 למשחק) וסיים במקום השישי ברשימת הקלעים של האליפות.
סגל הנבחרת באליפות: דגן יבזורי, שון דוסון, גל מקל, ליאור אליהו, עומרי כספי, רביב לימונד, אלישי כדיר, יוגב אוחיון, יניב גרין, דיאור פישר, רוברט רות'בארט, בר טימור. המאמן: ארז אדלשטיין
העשור השני של המאה ה-21 > אליפות אירופה בכדורסל 2017 > טורניר הגמר

ישראל נבחרה, לראשונה בתולדותיה, לארח את משחקי אחד הבתים בטורניר גמר אליפות אירופה. בעקבות זאת, העפילה ישראל באופן אוטומטי לטורניר ולראשונה מאז 1985, ולא הייתה צריכה להתמודד בטורניר המוקדמות.
ישראל שובצה לבית ב יחד עם נבחרות איטליה, ליטא, גרמניה, גאורגיה ואוקראינה, כאשר ארבע הראשונות מעפילות לשמינית הגמר. במשחקה הראשון הובסה ישראל המארחת על ידי איטליה 48–69 ובמשחקה השני הפסידה לליטא 73–88. במשחקה השלישי רשמה ישראל ניצחון בכורה בטורניר, 80-82 על גרמניה, לאחר שכבר פיגרה ב-16 נקודות במהלך הרבע האחרון. ישראל הייתה חייבת ניצחון במשחקה הרביעי מול גאורגיה על מנת שיישאר לה סיכוי להעפיל לשמינית הגמר, אולם היא הפסידה 91–104 אחרי הארכה. במשחקה האחרון בטורניר ספגה ישראל את התבוסה הביתית הגבוהה בתולדותיה, 88-64 מול אוקראינה, וסיימה במקום האחרון בבית ובמקום ה-21 בטורניר.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| ליטא ליטא | 9 | 4 | 1 | 426 | 359 | 67+ |
| גרמניה גרמניה | 8 | 3 | 2 | 355 | 346 | 9+ |
| איטליה איטליה | 8 | 3 | 2 | 346 | 322 | 24+ |
| אוקראינה אוקראינה | 7 | 2 | 3 | 367 | 392 | 25- |
| גאורגיה גאורגיה | 7 | 2 | 3 | 390 | 394 | 4- |
| ישראל ישראל | 6 | 1 | 4 | 358 | 429 | 71- |
מאזנה של הנבחרת בטורניר היה ניצחון אחד וארבעה הפסדים.
סגל הנבחרת באליפות: אלישי כדיר, גל מקל, ליאור אליהו, יוגב אוחיון, עומרי כספי, בר טימור, עוז בלייזר, שון דאוסן, עידן זלמנסון, יותם הלפרין, ריצ'רד האוול, גיא פניני. המאמן: ארז אדלשטיין.
העשור השני של המאה ה-21 > גביע העולם בכדורסל 2019 > מוקדמות

לראשונה מאז 1986, נערך טורניר מוקדמות לגביע העולם בכדורסל ובפעם הראשונה בתולדות גביע העולם, טורניר המוקדמות היה כלל עולמי ולא אירופאי. טורניר המוקדמות באזור האירופאי נערך בשלושה שלבים, כאשר ישראל השתתפה בו החל מהשלב השני. בשלב זה, שנערך בשיטת בית וחוץ, שובצה ישראל לבית ח יחד עם נבחרות יוון, בריטניה ואסטוניה, כאשר שלוש הראשונות בבית העפילו לסיבוב השלישי.
ישראל פתחה את משחקיה בניצחון ביתי על אסטוניה 68:88 ובמשחקה השני הובסה ביוון 82:61. במשחקה השלישי ניצחה ישראל בביתה את בריטניה 75:82. במשחקה הרביעי הפסידה ישראל באסטוניה 78:62. במשחקה החמישי הובסה ישראל בבית על ידי יוון 78–96. במשחקה השישי ניצחה ישראל בבריטניה 59–67 ובכך העפילה לשלב השלישי מהמקום השני בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| יוון יוון | 12 | 6 | 0 | 513 | 432 | 81+ |
| ישראל ישראל | 9 | 3 | 3 | 438 | 458 | 20- |
| אסטוניה אסטוניה | 8 | 2 | 4 | 415 | 459 | 44- |
| בריטניה בריטניה | 7 | 1 | 5 | 440 | 457 | 17- |
בסיבוב השלישי שובצו יוון, ישראל ואסטוניה לבית עם נבחרות גרמניה, סרביה וגאורגיה, כאשר כל הנבחרות גוררות עימן את תוצאות משחקיהן מהשלב הקודם. שלוש הראשונות העפילו לגביע העולם.
ישראל פתחה את משחקיה בשלב זה בהפסד ביתי לגאורגיה 85:80 ולאחר מכן הפסידה בגרמניה 112:98 אחרי הארכה. במשחקה השלישי גברה ישראל בבית על סרביה 74:83. במשחקה הרביעי הפסידה ישראל בגאורגיה 71:69 אחרי הארכה. במשחקה החמישי גברה ישראל בבית על גרמניה 77:81 ועל מנת להעפיל לטורניר הגמר היה עליה לנצח בסרביה במשחקה האחרון בקרב ישיר על העלייה, אך ישראל הפסידה 97:76 וסיימה במקום החמישי בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| יוון יוון | 23 | 11 | 1 | 972 | 880 | 92+ |
| גרמניה גרמניה | 21 | 9 | 3 | 1017 | 867 | 150+ |
| סרביה סרביה | 19 | 7 | 5 | 993 | 875 | 118+ |
| גאורגיה גאורגיה | 17 | 5 | 7 | 927 | 968 | 41- |
| ישראל ישראל | 17 | 5 | 7 | 925 | 974 | 49- |
| אסטוניה אסטוניה | 16 | 4 | 8 | 821 | 950 | 129- |
מאזנה של הנבחרת בטורניר היה חמישה ניצחונות ושבעה הפסדים.
סגל הנבחרת: תמיר בלאט, יפתח זיו, ג’ון דיברתולומיאו, יובל זוסמן, שון דאוסון, גיא פניני, תומר גינת, נמרוד לוי, ג'ייק כהן, עידן זלמנסון, אלכס צ'וברביץ', אדם אריאל ונתנאל ארצי. מאמן: עודד קטש
העשור השלישי של המאה ה-21 > אליפות אירופה בכדורסל 2022 > מוקדמות

בעקבות העפלתה לסיבוב השלישי במוקדמות גביע העולם 2019, העפילה ישראל לשלב המוקדמות הרביעי והאחרון של אליפות אירופה 2022.
בסיבוב זה, שנערך בשיטת בית וחוץ, שובצה ישראל לבית א יחד עם נבחרות ספרד, פולין ורומניה. כאשר שלוש הראשונות מעפילות לטורניר הגמר.
במשחקה הראשון בטורניר ניצחה ישראל בפולין 71–75 ולאחר מכן ניצחה בביתה את רומניה 63–87. בעקבות מגפת הקורונה, החליטה פיב"א ששני משחקיה הבאים של הנבחרת, נגד ספרד ופולין, ייערכו בולנסיה, ספרד. במשחקים אלה, שבמקורם אמורים היו להיות משחקים ביתיים של ישראל, ניצחה ישראל את ספרד 87–95 ואת פולין 72–78 ובכך הבטיחה את העפלתה לטורניר הגמר כבר לאחר 4 משחקים בלבד. שני המשחקים האחרונים בטורניר המוקדמות, שבמקורם אמורים היו להיות משחקי חוץ של ישראל, נערכו בגליביצה, פולין. ישראל ניצחה את רומניה 71–79 ובכך הבטיחה את המקום הראשון בבית. במשחקה האחרון הפסידה ישראל לספרד 73–78 בהפסדה היחיד בטורניר המוקדמות.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| ישראל ישראל | 11 | 5 | 1 | 487 | 442 | 45+ |
| ספרד ספרד | 10 | 4 | 2 | 501 | 448 | 53+ |
| פולין פולין | 9 | 3 | 3 | 490 | 453 | 37+ |
| רומניה רומניה | 6 | 0 | 6 | 388 | 523 | 135- |
מאזנה הכללי של הנבחרת בטורניר המוקדמות היה חמישה ניצחונות והפסד אחד.
העשור השלישי של המאה ה-21 > אליפות אירופה בכדורסל 2022 > טורניר הגמר

ישראל שובצה לבית ד, שמשחקיו נערכו בפראג, צ'כיה, יחד עם נבחרות סרביה, צ'כיה, פולין, פינלנד והולנד, כאשר ארבע הראשונות מעפילות לשמינית הגמר. ישראל ניצחה את פינלנד 87-89 אחרי הארכה ולאחר מכן את הולנד 67-74. בהמשך הפסידה ישראל 76–85 לפולין, 89-78 לסרביה ובמשחק המכריע על העלייה 77–88 לצ'כיה. ישראל סיימה חמישית בבית ובמקום ה-17 בטורניר.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| סרביה סרביה | 10 | 5 | 0 | 466 | 361 | 105+ |
| פינלנד פינלנד | 8 | 3 | 2 | 432 | 403 | 29+ |
| פולין פולין | 8 | 3 | 2 | 387 | 414 | 27- |
| צ'כיה צ'כיה | 7 | 2 | 3 | 416 | 435 | 19- |
| ישראל ישראל | 7 | 2 | 3 | 394 | 416 | 22- |
| הולנד הולנד | 5 | 0 | 5 | 359 | 425 | 66- |
מאזנה של הנבחרת בטורניר היה שני ניצחונות ושלושה הפסדים.
סגל הנבחרת: גל מקל, עידן זלמנסון, נמרוד לוי, ים מדר, ג'ייק כהן, גיא פניני, רפי מנקו, רומן סורקין, תמיר בלאט, יובל זוסמן, דני אבדיה ותומר גינת.
מאמן: גיא גודס.
העשור השלישי של המאה ה-21 > אליפות העולם בכדורסל 2023 > מוקדמות

משחקי מוקדמות אליפות העולם החלו כעשרה חודשים לפני טורניר הגמר של אליפות אירופה 2022. בעקבות העפלתה של ישראל לטורניר הגמר של אליפות אירופה, היא העפילה אוטומטית לשלב השני של טורניר המוקדמות. בשלב זה, שנערך בשיטת בית וחוץ, שובצה ישראל לבית ד יחד עם נבחרות גרמניה, פולין ואסטוניה, כאשר שלוש הראשונות בבית מעפילות לשלב הבתים האחרון. ישראל פתחה את משחקיה בניצחון ביתי 61-69 על פולין ובניצחון חוץ באסטוניה 69-79. בשלושת משחקיה הבאים הפסידה ישראל בבית לגרמניה 71-67 וכן במשחקי החוץ בגרמניה 84-80 ובפולין 85–90 אחרי הארכה. ישראל סיימה את משחקיה בבית המוקדם בניצחון ביתי על אסטוניה 77–96 ובכך העפילה לשלב השלישי מהמקום השני בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| גרמניה גרמניה | 11 | 5 | 1 | 474 | 425 | 49+ |
| ישראל ישראל | 9 | 3 | 3 | 476 | 452 | 24+ |
| אסטוניה אסטוניה | 8 | 2 | 4 | 415 | 470 | 55- |
| פולין פולין | 8 | 2 | 4 | 444 | 462 | 18- |
בסיבוב השלישי שובצו גרמניה, ישראל ואסטוניה לבית עם נבחרות פינלנד, סלובניה ושוודיה כאשר כל הנבחרות גוררות עימן את תוצאות משחקיהן מהשלב הקודם. שלוש הראשונות העפילו לגביע העולם. ישראל פתחה את משחקיה בשלב זה בהפסד 79-73 בפינלנד ובהפסדים ביתיים 95-83 לשוודיה ו-75-62 לסלובניה. בעקבות הפסדים אלה, איבדה ישראל סיכוי להעפיל לאליפות העולם. במשחקיה הנותרים ישראל הפסידה בשוודיה 71-68 ואחר כך הפסידה בבית לפינלנד 97-95 אחרי הארכה. במשחקה האחרון ניצחה ישראל בסלובניה 79–87 וסיימה במקום החמישי בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
| גרמניה גרמניה | 22 | 10 | 2 | 960 | 854 | 106+ |
| פינלנד פינלנד | 21 | 9 | 3 | 978 | 934 | 44+ |
| סלובניה סלובניה | 19 | 7 | 5 | 994 | 958 | 36+ |
| שוודיה שוודיה | 17 | 5 | 7 | 919 | 939 | 20- |
| ישראל ישראל | 16 | 4 | 8 | 944 | 948 | 4- |
| אסטוניה אסטוניה | 16 | 4 | 8 | 870 | 977 | 107- |
מאזנה של הנבחרת בטורניר היה ארבעה ניצחונות ושמונה הפסדים.
העשור השלישי של המאה ה-21 > מוקדמות הטורניר הקדם אולימפי פריז 2024

אריאל בית הלחמי מונה למאמן נבחרת ישראל במקומו של גיא גודס. ישראל השתתפה במוקדמות הטורניר הקדם אולימפי, שהמנצחת בו העפילה לטורניר הקדם אולימפי של הכדורסל באולימפיאדת פריז (2024). בסיבוב הראשון, שהתקיים באסטוניה, שובצה ישראל בבית א' עם צ'כיה, אסטוניה ומקדוניה הצפונית, כאשר שתי הראשונות מעפילות לשלב הבא. במשחקה הראשון ניצחה ישראל את מקדוניה 86–65, במשחקה השני גברה על צ'כיה 80–67 ובמשחק האחרון הפסידה לאסטוניה המארחת 65–67, אך העפילה לשלב הבא מהמקום הראשון בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ישראל | 5 | 2 | 1 | 231 | 199 | 32+ |
|  אסטוניה | 5 | 2 | 1 | 224 | 201 | 23+ |
|  צ'כיה | 5 | 2 | 1 | 238 | 236 | 2+ |
|  מקדוניה הצפונית | 3 | 0 | 3 | 206 | 263 | 57- |
בחצי גמר הטורניר, שנערך בגליביצה, פולין, הפסידה ישראל לבוסניה והרצגובינה 77–86 ואיבדה סיכוי להעפיל למשחקים האולימפיים.
מאזנה של הנבחרת בטורניר היה שני ניצחונות ושני הפסדים.